<classify> Taarifa kwa vyombo vya habari iliyotolewa na Katibu Mkuu wa Taswa, Amir Mhando jana, ilieleza kuwa maandalizi muhimu kuhusu tuzo hizo yanaenda vizuri.Tunashukuru wenzetu wa Tanapa kwa kutuunga mkono, wameonesha jinsi gani walivyo wanamichezo wakweli na tuna uhakika shughuli yetu itafana, alisema Mhando.Aliwataja wadhamini wengine kuwa ni GSM Foundation, Mamlaka ya Hifadhi ya Ngorongoro, Kampuni ya Megatrade Investment na Kampuni ya Said Salim Bakhresa SSB.Tunakamilisha mazungumzo na kundi moja la burudani na Jumapili leo tutatoa taarifa kuhusu masuala ya burudani, alisema Mhando.Taswa licha ya kutoa tuzo kwa wanamichezo hao, pia itatoa Tuzo ya Heshima kwa Rais Jakaya Kikwete pamoja na viongozi watano wa michezo 10 waliofanya vizuri zaidi katika miaka hiyo 10.Tukio hilo ambalo pia litahudhuriwa na Rais Kikwete, lina lengo pia la kuwakutanisha wanamichezo na kumuaga Rais Kikwete anayemaliza muda wake kikatiba baada ya Uchaguzi Mkuu wa rais, wabunge na madiwani Oktoba 25, mwaka huu.  <topic>: michezo 